Eesti naiste koondis alustab 2021. aasta EM-valikturniiri kodumurul tugeva Hollandi vastu !
#000002
Treener Jarmo Matikainen on kokku kutsunud 20 mängijat, kellega algas ettevalmistav laager mänguks Hollandi vastu. Teiste seas on kogunemisele kaasatud ka Lootose kapten Ave-Lii Laas.
#000003
FIFA edetabelis asub Eesti koondis 99. kohal ning Holland 3. positsioonil. Sel suvel Prantsusmaal toimunud naiste maailmameistrivõistlustel näitas Holland head minekut, kui kaotusvalu tuli tunnistada vaid finaalis, kui võitjaks kroonitud USA-le jäädi alla 0:2. Hollandi ridadesse kuuluvad teiste sellised naiste jalgpalli suurnimed nagu Lieke Martens (FC Barcelona), Vivianne Miedema, Danielle van de Donk (mõlemad Arsenal) ja Shanice van de Sanden (Lyon).
Inglismaal 2021. aastal toimuval finaalturniiril osaleb lisaks võõrustajale veel 15 naiskonda. Valikturniiri alagruppidest pääsevad edasi esikoha saavutanud naiskonnad ja kolm parimat teise koha omanikku. Ülejäänud kuus teise koha omanikku hakkavad kolme vaba koha nimel heitlema play-offides.
#000005